作者:呂巖
標題:寄白龍洞劉道人
內容:玉走金飛兩曜忙，始聞花發又秋霜。徒誇籛壽千來歲，其間寒暑互煎熬，不覺童顏暗中失。縱有兒孫滿眼前，延年之道既無計，不免將身歸逝水。但看古往聖賢人，競向山中尋草藥，伏鉛制汞點丹陽。點丹陽，事迥別，時節正，用媒人，金翁奼女結親姻。金翁偏愛騎白虎，兩獸相逢戰一場，波浪奔騰如鼎沸。黃婆丁老助威靈，從此根芽漸長成，隨時灌溉抱真精。十月脫胎吞入口，宿世若無仙骨分，容易如何得遇之。金液丹，宜便煉，莫教燭被風吹滅，六道輪回難怨天。近來世上人多詐，卻雲服氣與休糧，別有門庭道路長。豈不見陰君破迷歌裡說，惟君心與我心同，方敢傾心與君說。